**Michal Krištof** (s. 11. lokakuuta 1993 Nitra, Slovakia) on slovakialainen jääkiekkoilija ja olympiamitalisti, joka pelaa KHL-seura HK Sotšissa. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Krištof on HK Nitran kasvatti. Hän voitti kaudella 2009–2010 seuran B-nuorten sisäisen piste- ja syöttöpörssin tehoilla 17+29=46. Kaudella 2010–2011 Krištof voitti Nitran A-nuorten sisäisen syöttöpörssin ja jakoi sisäisen pistepörssin voiton Martin Sumichrastin kanssa tehoilla 12+26=38.

Elokuussa 2011 Krištof siirtyi Suomeen ja try-outille Vaasan Sportin A-nuoriin. Hän sai joukkueeseen sopimuksen kaudeksi 2011–2012, jolloin Krištof voitti Sportin sisäisen piste- ja maalipörssin tehoilla 18+19=37. Hän jakoi myös joukkueen sisäisen syöttöpörssin voiton Tomi Kankaanpään kanssa ja voitti Sportin sisäisen tehotilaston lukemalla +3. Kaudella 2012–2013 Krištof nousi joukkueen varakapteeniksi ja oli tehoilla 14+32=46 Sportin toiseksi paras pistemies Jonas Elolan jälkeen ja hän voitti joukkueen sisäisen tehotilaston lukemalla +24. Krištof sijoittui koko A-nuorten SM-liigan pistepörssissä kuudenneksi. Hänet valittiin kauden päätteeksi sarjan ensimmäiseen tähdistökentälliseen. Krištof valittiin myös A-nuorten SM-liigan syyskuun 2012 kuukauden pelaajaksi.

Kaudeksi 2013–2014 Krištof teki sopimuksen Sportin Mestis-joukkueen kanssa. Hänen tulokaskautensa miesten peleissä toi 50 runkosarja- ja yhdessä playoff-ottelussa tehot 2+29=31. Krištof voitti Mestiksen tulokkaiden syöttöpörssin. Huhtikuussa 2014 hän teki vuoden mittaisen jatkosopimuksen seuraavaksi kaudeksi SM-liigaan nostetun Sportin kanssa.

Elokuussa 2014 Sport lainasi Krištofin joulutaukoon asti ulottuvalla sopimuksella Heinolan Peliittoihin. Hän palasi kuitenkin Sportin vahvuuteen lähtökohtaisesti muutaman ottelun ajaksi jo lokakuussa. Krištof teki liigadebyyttinsä 3. lokakuuta 2014 vieraissa Pelicansia vastaan. Hänet merkittiin Sportin kakkosketjun oikeaan laitaan Lassi Kokkalan ja Teemu Henritiuksen viereen. Krištof sai ottelussa jääaikaa 11.43 minuuttia. Hän pelasi kaksi SM-liigaottelua, jonka jälkeen Krištof vietti loppukauden 2014–2015 Peliittojen vahvuudessa.

Krištof siirtyi kaudeksi 2015–2016 vuoden mittaisella sopimuksella Kajaanin Hokin riveihin. Hän oli joukkueen paras syöttäjä ja jakoi sisäisen pistepörssin voiton Niklas Näpin kanssa tehoilla 11+29=40. Krištof jakoi koko kevään 2016 pudotuspelien syöttöpörssin voiton Jukureiden Roope Rannan kanssa 13 syöttöpisteellään. Hän voitti kauden päätteeksi Mestis-hopeaa.

Kaudeksi 2016–2017 Krištof palasi kotimaahansa ja siirtyi kasvattajaseuransa HK Nitran Extraliga-joukkueeseen. Hän avasi maalitilinsä miesten pääsarjatasolla heti kahdella osumalla runkosarjan avauskierroksella 9. syyskuuta 2016 HC Banská Bystricaa vastaan. Krištofin toinen maali jäi Nitran 4–3-voittoon päättyneen ottelun voittomaaliksi. Hän keräsi ottelusta teholukeman +3. Kaikkiaan Krištofin tulokaskausi toi 56 runkosarjaottelussa tehot 15+27=42 ja 13 playoff-ottelussa tehot 2+3=5. Hän jakoi runkosarjassa joukkueen sisäisen pistepörssin toisen sijan Judd Blackwaterin kanssa edellään vain Marek Slovák. Krištof voitti myös Nitran sisäisen tehotilaston lukemalla +21. Hän eteni joukkueen kanssa aina Extraligan finaaleihin saakka, mutta mestaruuden vei kuitenkin HC Banská Bystrica otteluvoitoin 4–1. Kaudella 2017–2018 Krištof voitti koko liigan syöttöpörssin ja hän sijoittui pistepörssissä toiseksi edellään vain HKm Zvolenin Tim Coffman.

Krištof siirtyi kaudeksi 2018–2019 1+1-vuotisella sopimuksella SM-liigajoukkue Oulun Kärppiin. Joukkuetta valmentaa hänelle Sportin A-nuorista tuttu Mikko Manner. Krištof oli tehoilla 9+30=39 Kärppien paras syöttäjä Aleksi Heponiemen kanssa ja hän sijoittui joukkueen sisäisessä pistepörssissä kolmanneksi. Krištof teki pudotuspeleissä kaksi voittomaalia. Hän voitti kauden päätteeksi SM-hopeaa. Mestarien liigassa Krištof oli tehoilla 3+7=10 Kärppien paras syöttäjä ja toiseksi paras pistemies Nicklas Lasun jälkeen. Joulukuussa 2018 Kärpät käytti hänen sopimuksessaan olleen option ja teki Krištofin kanssa vuoden mittaisen jatkosopimuksen. Heinäkuussa 2019 hänen sopimustaan jatkettiin kahdella vuodella kevääseen 2022 saakka. Lokakuussa Krištof otti käyttöönsä pelinumeron 19, kun hän päätti luovuttaa vanhan pelinumeronsa 13 Kärppiin palanneelle Julius Junttilalle. Krištofin kausi 2019–2020 osoittautui kuitenkin edelliskautta vaikeammaksi ja hän teki runkosarjassa vain 20 tehopistettä. Mestarien liigassa Krištof oli kuitenkin Kärppien paras pistemies Jesse Puljujärven ja Jakub Krejčíkin kanssa tehoilla 2+2=4.

Myös kausi 2020–2021 Krištofilla jäi tehopisteiden valossa verrattain vaisuksi ja hän teki runkosarjassa tehot 10+14=24. Krištof jakoi Kärppien sisäisen maalipörssin kolmannen sijan Radek Koblížekin kanssa. Hän onnistui myös voittomaalikilpailuissa, joissa Krištof teki seitsemällä yrityksellä neljä maalia, mikä oli eniten SM-liigassa kaksi laukausta enemmän suorittaneen Lukon Robin Pressin ohella. Kauden jälkeen, kesäkuussa 2021 hänen sopimuksensa Kärppien kanssa purettiin yhteisymmärryksessä.

Kaudeksi 2021–2022 Krištof siirtyi vuoden mittaisella sopimuksella Tšekin Extraligan HC Kometa Brnoon. Hän oli joukkueen neljänneksi paras pistemies tehoilla 8+22=30. Pudotuspeleissä Krištof jakoi kolmella osumallaan Kometan sisäisen maalipörssin voiton Peter Muellerin kanssa.

Krištof siirtyi kaudeksi 2022–2023 vuoden mittaisella sopimuksella KHL-seura Admiral Vladivostokiin.

### Maajoukkueura

Krištof edusti Slovakiaa Pyeongchangin olympiakisoissa 2018 ja Pekingin olympiakisoissa 2022, joista jälkimmäinen turnaus päättyi pronssiin. Hän pelasi myös MM-kilpailuissa vuosina 2018, 2019, 2021 ja 2022, joista ensimmäisessä turnauksessa hän oli joukkueensa toiseksi paras pistemies Ladislav Nagyn jälkeen tehoilla 3+3=6. Vuoden 2021 turnauksessa Krištof valittiin Sveitsiä vastaan pelatun alkulohkon ottelun päätteeksi Slovakian ottelun parhaaksi pelaajaksi. Vuoden 2022 turnauksessa hän toimi joukkueen varakapteenina. Krištof jakoi Slovakian sisäisen tehotilaston voiton Michal Ivanin kanssa lukemalla +3.

Yhteensä Krištof on pelannut 71 A-maaottelua tehopistein 9+21=16. Hän teki A-maajoukkuedebyyttinsä Euro Ice Hockey Challengessa 9. helmikuuta 2017 Innsbruckissa Itävaltaa vastaan. Krištof keräsi ottelussa myös syöttöpisteen Dávid Grígerin tekemään maaliin. Ensimmäisen A-maajoukkuemaalinsa hän teki vuoden 2018 MM-kilpailujen avausottelussa 5. toukokuuta 2018 Tanskan Kööpenhaminassa Tšekkiä vastaan.

Krištof on pelannut myös yhden nuorten maaottelun.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | HK Nitra | Slovakia U20 | 36 | 12 | 26 | 38 | 34 | 5 | 2 | 2 | 4 | 0 |
| 2011–2012 | Sport | A-SM | 42 | 18 | 19 | 37 | 37 | – | – | – | – | – |
| 2012–2013 | Sport | A-SM | 38 | 14 | 32 | 46 | 10 | 3 | 2 | 2 | 4 | 2 | Ykköstähdistö |
| 2013–2014 | Sport | A-SM | 8 | 0 | 5 | 5 | 2 | – | – | – | – | – |
|  | Sport | Mestis | 50 | 2 | 29 | 31 | 20 | 1 | 0 | 0 | 0 | 0 |
| 2014–2015 | Sport | SM-liiga | 2 | 0 | 0 | 0 | 2 | – | – | – | – | – |
|  | Peliitat | Mestis | 41 | 9 | 17 | 26 | 34 | – | – | – | – | – |
| 2015–2016 | Hokki | Mestis | 49 | 11 | 29 | 40 | 6 | 17 | 0 | 13 | 13 | 0 |
| 2016–2017 | HK Nitra | SloEL | 56 | 15 | 27 | 42 | 22 | 13 | 2 | 3 | 5 | 4 |
| 2017–2018 | HK Nitra | SloEL | 52 | 17 | 40 | 57 | 14 | 8 | 2 | 6 | 8 | 2 |  |  |  |  |  |  | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 3 | 3 | 6 | 2 |
| 2018–2019 | Kärpät | SM-liiga | 58 | 9 | 30 | 39 | 10 | 17 | 3 | 4 | 7 | 0 |  |  |  |  |  |  | MM | 7 | 1 | 2 | 3 | 0 |
| 2019–2020 | Kärpät | SM-liiga | 50 | 9 | 11 | 20 | 0 | – | – | – | – | – |
| 2020–2021 | Kärpät | SM-liiga | 57 | 10 | 14 | 24 | 8 | 5 | 0 | 2 | 2 | 0 |  |  |  |  |  |  | MM | 8 | 1 | 1 | 2 | 0 |
| 2021–2022 | HC Kometa Brno | ČEL | 42 | 8 | 22 | 30 | 10 | 5 | 3 | 0 | 3 | 0 |  |  |  |  |  |  | OK | 7 | 1 | 0 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 1 | 5 | 6 | 0 |
| 2022–2023 | Admiral Vladivostok | KHL | 46 | 7 | 23 | 30 | 12 | 12 | 1 | 3 | 4 | 2 |
| 4 kautta | yhteensä | SM-liiga | 167 | 28 | 55 | 83 | 34 | 25 | 3 | 6 | 9 | 0 |
| 2 kautta | yhteensä | SloEL | 108 | 32 | 67 | 99 | 36 | 21 | 4 | 9 | 13 | 6 |
| 1 kausi | yhteensä | ČEL | 42 | 8 | 22 | 30 | 10 | 5 | 3 | 0 | 3 | 0 |
| 3 kautta | yhteensä | Mestis | 140 | 22 | 75 | 97 | 60 | 18 | 0 | 13 | 13 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Michal Krištof**.
* Michal Krištof The Internet Hockey Databasessa (englanniksi)
* Michal Krištof Eurohockey-sivustolla (englanniksi)
* Michal Krištof *Elite Prospects*. Everysport Media Group AB.  (englanniksi)

### Viitteet

1. ↑  ​Päivän synttärisankarimme on tänään hyökkääjä Michal Kristof!! *facebook.com*.  11.10.2020. Oulun Kärpät Oy. Viitattu 20.10.2020.
2. ↑  Nyström, Jona: Kan "Risto" öppna kranarna? *vasabladet.fi*.  2.10.2014. HSS Media Ab. Viitattu 7.5.2019. (ruotsiksi)
3. 1 2 3 4 5 6 7 8 9  Michal Krištof *Elite Prospects*. Everysport Media Group AB.  (englanniksi)
4. ↑  Elite Prospects - HK Nitra U18 *eliteprospects.com*. Everysport Media Group AB. Viitattu 7.5.2019. (englanniksi)
5. ↑  Elite Prospects - HK Nitra U20 *eliteprospects.com*. Everysport Media Group AB. Viitattu 7.5.2019. (englanniksi)
6. ↑  Sportin A vahvistui ulkomaalaiskaksikolla *pohjalainen.fi*.  30.8.2011. I-Mediat Oy. Viitattu 4.10.2014.
7. ↑  Elite Prospects - Sport U20 *eliteprospects.com*. Everysport Media Group AB. Viitattu 7.5.2019. (englanniksi)
8. ↑  Elite Prospects - Sport U20 *eliteprospects.com*. Everysport Media Group AB. Viitattu 7.5.2019. (englanniksi)
9. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 7.5.2019. (englanniksi)
10. ↑  Kivimäki ja Kokkala palaavat Sportiin, maalille Kuusela *pohjalainen.fi*.  24.4.2013. I-Mediat Oy. Viitattu 4.10.2014.
11. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 4.10.2014.
12. ↑  Peliitoille kovan luokan sentterivahvistus Vaasasta *Jatkoaika.com*.  12.8.2014. Jatkoaika r.y. Viitattu 4.10.2014.
13. ↑  Kristof palaa Vaasaan *Jatkoaika.com*.  1.10.2014. Jatkoaika r.y. Viitattu 4.10.2014.
14. ↑  Kokoonpanot *liiga.fi*.  3.10.2014. Jääkiekon SM-liiga Oy. Viitattu 20.1.2018.
15. ↑  Ottelutilastot *liiga.fi*.  3.10.2014. Jääkiekon SM-liiga Oy. Viitattu 4.10.2014.
16. ↑  Hokki vahvistuu slovakkisentterillä *Jatkoaika.com*.  13.5.2015. Jatkoaika r.y. Viitattu 13.5.2015.
17. ↑  Elite Prospects - Hokki *eliteprospects.com*. Everysport Media Group AB. Viitattu 7.5.2019. (englanniksi)
18. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 7.5.2019. (englanniksi)
19. ↑  Kristof palaa kotimaahansa *Jatkoaika.com*.  24.5.2016. Jatkoaika r.y. Viitattu 24.5.2016.
20. ↑  Extraliga SR *HockeySlovakia.sk*.  9.9.2016. Slovenský zväz ľadového hokeja. Viitattu 18.5.2021. (slovakiksi)
21. ↑  Extraliga SR *HockeySlovakia.sk*.  9.9.2016. Slovenský zväz ľadového hokeja. Viitattu 18.5.2021. (slovakiksi)
22. ↑  Elite Prospects - HK Nitra *eliteprospects.com*. Everysport Media Group AB. Viitattu 7.5.2019. (englanniksi)
23. ↑  Elite Prospects - Slovakia Stats 2017-2018 *eliteprospects.com*. Everysport Media Group AB. Viitattu 7.5.2019. (englanniksi)
24. ↑  Leskinen, Markus: Kärpät julkisti neljä uutta pelaajaa ensi kaudelle − Mukana kolme olympiaedustajaa *Jatkoaika.com*.  2.5.2018. Jatkoaika r.y. Viitattu 3.5.2018.
25. ↑  Tilastot *liiga.fi*. Jääkiekon SM-liiga Oy. Viitattu 7.5.2019.
26. ↑  Elite Prospects - Kärpät *eliteprospects.com*. Everysport Media Group AB. Viitattu 7.5.2019. (englanniksi)
27. ↑  Halonen, Sami: Kärpät julkaisi peräti 10 jatkosopimusta – Lasse Kukkosenkin jatko selvisi *Jatkoaika.com*.  18.12.2018. Jatkoaika r.y. Viitattu 18.12.2018.
28. ↑  ​Patrik Rybar Kärppien maalille - Kristof jatkaa Oulussa kevääseen 2022 *karpat.fi*.  1.7.2019. Oulun Kärpät Oy. Viitattu 1.7.2019.
29. ↑  ​Keskiviikko, kotipeli ja vastassa Pelicans *karpat.fi*.  23.10.2019. Oulun Kärpät Oy. Viitattu 23.10.2019.
30. ↑  Tuomala, Toni: ​Tahmeutta ja taaperrusta: tässä ovat Liigan alkukauden FLOP 5 pelaajat! *suomikiekko.com*.  28.10.2019. Nordic Sport Media. Viitattu 23.10.2019.
31. ↑  Elite Prospects - Kärpät *eliteprospects.com*. Everysport Media Group AB. Viitattu 18.3.2020. (englanniksi)
32. ↑  Elite Prospects - Kärpät *eliteprospects.com*. Everysport Media Group AB. Viitattu 18.5.2021. (englanniksi)
33. ↑  Pelaajatilastot *liiga.fi*. Jääkiekon SM-liiga Oy. Viitattu 18.5.2021.
34. ↑  Seppä, Lassi: Michal Krištofin sopimus Kärppien kanssa on purettu *Jatkoaika.com*.  18.12.2018. Jatkoaika r.y. Viitattu 29.6.2021.
35. ↑  Hurmerinta, Eero: Kärpistä poistunut Krištof löysi uuden seuran Tšekistä *Jatkoaika.com*.  8.7.2021. Jatkoaika r.y. Viitattu 8.7.2021.
36. ↑  Elite Prospects - HC Kometa Brno *eliteprospects.com*. Everysport Media Group AB. Viitattu 21.7.2022. (englanniksi)
37. ↑  Nuutinen, Markus: Entiseltä Kärpät-kaksikolta yllätyspäätös: sopimus KHL:ään! *suomikiekko.com*.  21.7.2022. Nordic Sport Media. Viitattu 21.7.2022.
38. ↑  Elite Prospects - Slovakia *eliteprospects.com*. Everysport Media Group AB. Viitattu 7.5.2019. (englanniksi)
39. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 8.6.2021. (englanniksi)
40. ↑  Elite Prospects - Slovakia *eliteprospects.com*. Everysport Media Group AB. Viitattu 21.7.2022. (englanniksi)
41. ↑  Tilanne 26.5.2022
42. ↑  Austria vs Slovakia - EIHC - Euro Ice Hockey Challenge - boxscore *pointstreak.com*.  9.2.2017. Pointstreak Sports Technologies Inc. Viitattu 20.1.2018.
43. ↑  GAME SUMMARY (pdf) *stats.iihf.com*.  5.5.2018. IIHF. Viitattu 20.1.2018.